Aðsókn í kórónuveiruskimun á heilsugæslu höfuðborgarsvæðisins hefur aukist umtalsvert að undanförnu. Þetta má helst skýra með auknu flæði ferðamanna til og frá landinu. Um helmingur allra sýna er nú tekinn með hraðprófum.
Með vaxandi fjölda ferðamanna eykst aðsókn í skimun en víða er krafist neikvæðrar niðurstöðu úr sýnatöku á landamærum. Það eru þá ýmist hraðpróf sem tekin voru í notkun í seinnihluta júní eða svokölluð PCR-próf.
Niðurstöður úr hraðprófum liggja fyrir á um klukkustund en eru þau einungis ætluð þeim sem hyggja á ferðir til útlanda. Hafi fólk grun um kórónuveirusmit eða er með einkenni skal það gangast undir PCR-skimun. Ragnheiður Ósk Erlendsdóttir, framkvæmdastjóri hjúkrunar hjá Heilsugæslu höfuðborgarsvæðisins, segir að þetta séu að mestu ferðamenn og að vel gangi að skima þrátt fyrir aukið álag.
já það hefur gengið mjög vel og núna er svona cirka about helmingur þeirra ferðamanna sem eru að fara frá landinu sem koma til okkar í hraðpróf en svo er hinn helmingurinn eftir sem fer í PCR próf.
Tilkoma hraðprófanna hefur þá jafnframt létt undir hjá Landsspítalanum þar sem þau þarf ekki að greina á rannsóknarstofu eins og PCR-prófin. Allir sem koma hingað til lands án bólusetningavottorðs eða vottorðs um fyrri kórónuveirusýkingu þurfa að gangast undir PCR-skimun.Ragnheiður Ósk segir aðsókn í skimun á heilsugæslu höfuðborgarsvæðisins mikla en hana megi að mestu rekja til aukins ferðamannastraums.
já fjölgunin er alveg töluverð. Við erum búin að vera með þetta núna alveg frá mánaðamótum og við sjáum alveg að það er aukning á ferðafólki. Og við sjáum líka oft í svona lok vikunnar að þá fjölgar þeim. Þá er fólk að fara frá landinu. Þannig þetta er alveg töluverður fjöldi sem fer þarna í gegn á hverjum degi. Það skiptir alveg þúsundum.
Aðsókn í kórónuveiruskimun á heilsugæslu höfuðborgarsvæðisins hefur aukist umtalsvert að undanförnu en hana má helst skýra með auknu flæði ferðamanna til og frá landinu. 